Video Primarul unei comune din Gorj, acuzat că a lovit o tânără care susține un alt candidat, apoi a fugit de la locul accidentului. A ieșit pozitiv la drugtest
Scandal uriaş în comuna Stejari din judeţul Gorj. Primarul comunei este acuzat că a acroşat cu maşina o tânără de 24 de ani care însoţea echipa de campanie a unui alt candidat. Edilul se îndrepta spre primărie şi s-a întâlnit pe drum, cu reprezentanţii partidului respectiv. După incident el a plecat de la locul accidentului. A fost chemată poliţia, iar primarul a fost testat pentru alcool şi droguri. Rezultatul a arătat că nu băuse, dar în schimb a ieşit pozitiv la medicamente psihoactive. Când s-a întors la primărie, edilul a intrat pe Facebook şi a făcut o transmisiune Live în care a explicat de ce a fugit de la locul accidentului.
- Președintele Iranului Ebrahim Raisi, ucis în accidentul de elicopter, anunță televiziunea de stat
Primarul a povestit în acel live pe Facebook faptul că se îndrepta spre primărie când a observat grupul de oameni pe drum. A încetinit, iar apoi chiar a încercat să se dea în spre axul drumului ca să îi ocolească în siguranță.
Primar acuzat că a lovit o tânără, apoi a fugit de la locul accidentului
A declarat că, la un moment dat, cineva i-a lovit oglinda. A vrut să tragă pe dreapta și să se dea jos însă a observat imediat că oamenii au devenit agitați, așa că și-a continuat drumul spre sediul administrației locale. Acolo a observat însă că oglinda nu i-a fost ruptă, ci doar desprinsă, și a constatat că nu are rost nici măcar să sune la poliție.
Ulterior a aflat că ar fi lovit o tânără de 24 de ani și că la fața locului a fost chemată chiar și ambulanța. El a spus pe live, de asemenea, că totul este o înscenare și că în urmă cu câteva zile chiar a primit mai multe amenințări.
Poliția a deschis un dosar penal pentru vătămare corporală din culpă și fugă de la locul accidentului. Edilul a fost testat și pentru alcool și pentru droguri. Aparatul drug test a arătat faptul că ar fi ieșit pozitiv la anumite substanțe cu efect psihoactiv. Soția sa îl apără și spune că bărbatul face un tratament, de aceea a ieșit pozitiv la benzodiazepine